**MUISTIO**

**Rauman kaupungin opiskeluhuollon ohjausryhmän kokous**

Aika: Keskiviikko 9.2.22 klo 10

Paikka: Teams

Osallistujat: ~~Saila Hohtari~~, Johanna Ylikoski (poistui 10.45), Maarit Ketola, Anna Kuromaa, Maritta Falin, Jaana Ahvenjärvi, Jani-Petteri Renko (asian 3 ajan), Fia Heino (asian 3 ajan), Assi Piilikangas (asiat 3-5), Hanna Viljanen-Lehto (pj.) ja Sari Ågren (siht.)

1. **Kokouksen avaus**

Puheenjohtaja avasi kokouksen ja totesi osallistujat.

1. **Opiskeluhuollon kuulumiset**

Sari kertoi lyhyesti opiskeluhuollon kuulumisia, jotka olivat lähinnä henkilöstön lisäämiseen liittyviä uutisia. Opiskeluhuollon kuraattoriresurssia on saatu vuoden vaihteessa lisää 2,6 henkilöä. Resurssista on 0,8 sijoitettu alakouluille, 0,8 yläkouluille ja 1 Winnovaan.

1. **Toisen asteen opiskeluhuollolliset kuulumiset**

J-P Renko Lukiosta kertoi, että lukion yhteisöllinen ryhmä on kokoontunut säännöllisesti ja ryhmässä on työstetty mm. kouluterveyskyselystä poimittuja teemoja- unen määrää ja yksinäisyyttä. Yksinäisyyteen on tartuttu mm. kerhotoiminnan ja mitä kuuluu – kahvilatoiminnan kautta. Lisäksi menneen lukuvuoden aikana on kehitetty tutortoimintaa ja ryhmänohjauksen sisältöjä. Uupumus ja riittämättömyyden tunne erityisesti tyttöjen osalta on myös nostettu esille. Lukiossa on ollut syksyn aikana muutamia keskeyttämisiä. Opiskeluhuollon saatavuus on koettu hyväksi, vaikka psyykkarin toiminnassa on ollut havaittavissa kuormittumista. Terveydenhoitaja voisi ohjata asiakkaita myös kuraattorille, jotta tilanne tasaantuisi. Noususuuntainen opiskeluhuollon tarve johtunee osaltaan koronasta ja etäopiskelusta. Kuraattori on ollut mukana myös yhteisöllisessä työssä ja työstää parasta aikaa opiskeluhuollon vuosikelloa lukiolle.

Fia Heino kertoi, että Winnovassa yhteisöllinen työ on vierähtänyt mukavasti eteenpäin mm. opiskelijapalveluiden uudistusten myötä. Yksinäisyys – problematiikkaan on panostettu myös Winnovassa ystäväkahvilatoiminnan muodossa. Joka yksikössä on nk. HYRY-opettajia, joille on annettu työaikaa yhteisölliseen työhön. Kouluterveyskyselyn tulokset käydään yksiköittäin läpi. Vastuuopettajille on koulutus- ja vertaisvalmennusohjelma käynnistymässä. Oppivelvollisuus tuonut haastetta (valpas-ilmoituksia 10), samoin ilkivalta noussut esille Rauman yksiköissä. Osa opiskelijoista on heikkokuntoisia ja heidän opintojensa jatkuvuus on iso haaste. Opiskeluhuollon resurssia on lisätty yhden kuraattorin verran ja lisäksi uusi opiskelijapsykologi on aloittanut työssään. Toiveena on saada opiskeluhuoltoon ”uutta hyvää pöhinää” ja yksilöopiskeluhuollolle näkyvyyttä ja kuuluvuutta. Myös psyykkaripalvelu on käynnistynyt hyvin. Opiskeluhuollon tulevat tilat aiheuttavat hiukan kysymyksiä, sillä niiden valmistumisesta ei ole tietoa.

1. **Kooste kouluterveyskyselyn tuloksista, poiminnat ja toimenpiteet**

Kuntatasoiset tulokset kouluterveyskyselystä ovat saapuneet jo syksyllä. Niiden käsitteleminen siirtyy seuraavaan ryhmään.

1. **SataSKY-hanke ja poissaoloihin puuttuminen**

Projektikoordinaattori Assi Piilikangas kävi esittelemässä Rauman vetämää satakuntalaista yhteishanketta nimeltä sitouttava kouluyhteisötyö, jossa poissaoloihin ennaltaehkäisyyn ja puuttumiseen etsitään malleja valtakunnallisena ja alueellisena työnä. Mallin pilotointi aloitetaan kouluilla ensi lukuvuonna. Tarkoituksena on mm. luoda valtakunnallisesti yhteneväiset poissaolomerkinnät, jotta tilastointi saadaan onnistumaan. Yhteistyötä tehtävä perhekeskuksen ja lastensuojelun kanssa mallia suunniteltaessa. Päätettiin, että asiaa esitellään syksyn ensimmäisessä Lanupessa. Sitä ennen Assi ottaa yhteyttä Annaan perhekeskukseen ja Johannaan lastensuojeluun sopiakseen heidän kanssaan mallin työstämisestä.

Käytiin läpi myös Back2 school – interventiomallia ja pohdittiin sen sopivuutta raumalaisten ahdistuneiden, masentuneiden ja käytösoireisten nuorten poissaoloihin puuttumisen menetelmänä. Assi kerää lisätietoa ja palataan asiaan vielä myöhemmin.

1. **Oppivelvollisuuden laajentuminen ja putoamisvaarassa olevan opiskelijan moniammatillisen tuen** **prosessit**

Tämä asia otetaan esille vielä kevään aikana. Kutsutaan paikalle myös toisen asteen edustajat sekä oppivelvollisuuskoordinaattori.

1. **Freinetkoulun ja Normaalikoulun kuulumiset**

Tämä asia siirrettiin myös seuraavaan kertaan.

1. **Kuulumisia yhteistyökumppaneilta**

Perhekeskus: Rekryjä käynnissä tosi paljon. Piia Murto on valittu Maritta Falinin tilalle ja hänet nähdään jatkossa tässä ohjausryhmässä. Samuli Ylitalo on tullut ylilääkäriksi Mari Siitarin tilalle. Koronatodistukset ja rokotussuojien kartoittaminen kuormittavat rekryjen ohella tällä hetkellä.

Perusopetus: Myös rekryjä käynnissä, kouluilmoittautuminen ja oppilassijoitukset menossa, sekä talousarviovalmistelut alkamassa jälleen.

Varhaiskasvatus: Esiopetushaku käynnissä, S2-opettaja tekee kielitasokartoituksia, rekryjä myös, korona koettelee, varautumissuunnitelmasta tiedotettu ja varhaiskasvatuslain muutokset työllistävät.

1. **Eteenpäin ohjattavat asiat**

Ei eteenpäin ohjattavia asioita

1. **Muut asiat**

Someturvan käyttöönotto on hiukan viivästynyt tietoturvallisuuden varmistamiseksi ja tiettyjen puutteiden korjaamiseksi. Palvelun käyttöönottosuunnitelmaan tehdään nyt muutoksia.

Maritta oli kokouksessa mukana viimeistä kertaa ennen eläkepäiville siirtymistä. Ryhmän puolesta kiiteltiin yhteistyöstä ja toivotettiin hyvää jatkoa.

1. **Seuraava kokous**

Seuraava ohjausryhmän kokous pidetään 31.3.22 klo 9.

Puheenjohtaja päätti kokouksen klo 11.55.